Rowers vas weens vinnige optrede van polisie
Die owerhede is besig om ondersoek in te stel, nadat 'n rower Saterdag in die Wes-Kaap doodgeskiet is na 'n rooftog.
Dit volg nadat 6 gewapende mans op 'n slaghuis in die dorp toegeslaan het. Die rowers het gevlug met 'n onbekende aantal kontant, 'n skootrekenaar en 'n selfoon. Die polisie het die rowers agternagesit en 'n jaagtog het plaasgevind.
Die mans het later op die polisie geskiet en 'n skietgeveg het ontstaan. Die rowers het uit die voertuig gespring en in verskillende rigtings gehardloop, terwyl hulle steeds op die polisie geskiet het. Een verdagtes is in die proses doodgeskiet en 'n ander een het ernstige skietwonde opgedoen. Die polisie kon daarin slaag om die ander vier verdagtes ook vas te trek en die gesteelde goedere is gevind.
Die rowers het reeds Maandag in die Grabouw-landdroshof verskyn. Na verdere ondersoek het dit aan die lig gekom dat die voertuig, wat die rowers gebruik het, vroeër in die Gugulethu-omgewing gekaap is.